《经筵读正说终篇恭进谢恩感遇诗》
宋代·史浩

帝祚隆三叶，仁风被九垠。泥金封禅后，汗简典坟新。

祖训敷皇极，奎星耀紫宸。儒家尊首志，文论歉前尘。

好生兵遂偃，崇俭俗还淳。传宝参河洛，重光待圣神。

求讲深紬绎，退访极咨询。治绍尧稽古，欢谐舜事亲。

披编兹有获，彻卷岂辞频。锡予恩波浃，荣华宴俎陈。

奏诗无杰句，拜手愧名臣。

作者简介：史浩（1106年—1194年），字直翁，号真隐。明州鄞县人，南宋政治家、词人。高宗绍兴十五年（1144年）进士，由温州教授除太学正，升为国子博士。他向宋高宗建议立太子，以此受知于朝廷，绍兴三十二年，宋孝宗即位，授参知政事。隆兴元年，拜尚书右仆射。淳熙十年，除太保致仕，封魏国公。宋光宗御极，进太师。绍熙五年，薨，年八十九，封会稽郡王。宋宁宗登基，赐谥文惠。嘉定十四年，以子史弥远贵，追封越王，改谥忠定，配享孝宗庙庭。为昭勋阁二十四功臣之一。